قیرغیزیستان‌دا توپلوما آچیق یئرلرده اطرافا راحاتسیز‌لیق وئرمک، سؤیمک، الکل‌لو ایچکی‌لر ایچمک قاداغان ائدیلدی.
جمهورباشقانلیغی مطبوعات مرکزین‌دن وئریلن آچیقلامادا، پرزیدنت آلمازبئک آتامبایئوین، پارلمان طرفین‌دن قبول ائدیلن اجتماعی دوزن و گوونلیگینی آرتیرماغا دایر تدبیرلری احتیوا ائدن یاسانی اونایلادیغی ایفاده ائدیلدی.
آچیقلامادا، جمعیته آچیق یئرلرده اطرافا راحاتسیز‌لیق وئرمک، سؤیمک، الکل‌لو ایچکی‌لر ایچمه‌نین و سرخوش گزمه‌نین قارشی‌سی‌نین آلینماسی‌نین یانیندا یئتیشکین اولمایان‌لاری منفی داورانیش‌لاردان قورومانین آماجلاندیغی قانونلا، گنج‌لرین و جمعیتین اخلاق سویه‌سی‌نین یوکسلتیلمه‌سی‌نین هدفله‌ندیگی ایفاده ائدیلدی.
قانون چرچیوه‌سینده بو ایشلری گؤرن‌لره، 15 ایله 45 دلار پول جزاسی وئریله‌جک.
پول جزاسینی اؤدمه‌ینلره 8 ساعات اجتماعی خیدمت و یا 10 گونه قدر حبس جزاسی وئریله‌جک.
رشید اولمایان‌لاری منفی داورانیش‌لارا زورلایان‌لارا دا 145 د‌لارا قدر پول جزاسی وئریله‌جک.
بو یاسا 1 فوریه‌ده قوه‌یه گیره‌جک.
